Public procurement notice: Contract Award Notice
Published: 2023-08-23
Buyer: Länsi-Uudenmaan hyvinvointialue
Country: FI
Contract type: Supplies
Procedure: Open procedure
CPV classification: 34144210: Road-sweeping vehicles
Award criteria: Lowest price

Technical requirements: Länsi-Uudenmaan hyvinvointialue hankkii Länsi-Uudenmaan pelastuslaitoksen käyttöön yhden kalustoauton, joka tulee käyttöön noin 15 vuodeksi. Kalustoauton pitkän käyttöiän vuoksi valmistajan on kiinnitettävä erityistä huomiota kaikkien rakenteiden, voimansiirron ja kaluston kiinnityksen kestävyyteen, kalustoauton sisätilojen ja ulkopuolen helppoon puhdistettavuuteen sekä helppoon huollettavuuteen.
Kalustoautolle ja siihen tehdyille muutostöille on vähintään kahden vuoden takuu luovutuspäivästä alkaen. Toimittaja sitoutuu toimittamaan varaosat kalustoautoon vähintään 15 vuoden ajan toimituksesta.
Tilaaja varaa mahdollisuuden tehdä lisähankintoja tarvittaessa. Kaikista lisähankinnoista on annettava erillinen hinta. Lisähankinnoille annettuja hintoja ei käytetä tarjousten vertailuhintana. Päätös kunkin lisähankinnan käyttöönotosta tehdään erikseen.
Kalustoauton tulee olla Länsi-Uudenmaan pelastuslaitoksen käytettävissä viimeistään 1.12.2024. Täysin valmiin kalustoauton toimitusaika on noin 12-14 kuukautta. Koronan ja Ukrainan sodan vuoksi kalustoauton rakentamiseen vaadittavien osien
toimittamisessa voi olla vaikeuksia. Nopeutetulla avoimella menettelyllä pyritään saamaan kalustoauton tilaus kilpailuttamalla valitulle toimittajalle mahdollisimman nopeasti ja näin varmistamaan kalustoauton toimitus ja käyttöönotto Länsi-Uudenmaan hyvinvointialueen pelastuslaitoksella edellä mainittuun määräaikaan mennessä.
Keskeytyksen syynä on se, että tarjouspyynnön julkaisun jälkeen hankintayksikkö on saanut tietoonsa Länsi-Uudenmaan hyvinvointialueen hakevan syksyllä 2023 valtiovarainministeriöltä lainanottovaltuuksia vuodelle 2024. Lainanottovaltuuksien myöntäminen tai myöntämättä jättäminen vaikuttaa kalustoauton hankintaan käytettävissä oleviin määrärahoihin ja hankinnan toteutumiseen. Kalustoauton hankinta on määritetty Länsi-Uudenmaan pelastuslaitoksen investointien tärkeysjärjestyksessä korkealle.
Vasta tarjouspyynnön julkaisun jälkeen on todettu tarve lisätä tarjouspyyntöön ja hankinnan kohteen kuvaukseen tarkennus ”Kalustoauton kauppa toteutetaan vain, jos valtioneuvosto myöntää Länsi-Uudenmaan hyvinvointialueelle riittävät lainanottovaltuudet”.
Lisäksi hankintayksikkö tarkentaa hankinnan kohteen kuvaukseen, mitä hidastimella tarkoitetaan, missä kalustoauton tarkastukset suoritetaan ja kuinka monta kappaletta nostoketjuja/liinoja tilataan.
Edellä mainittujen olennaisten tarjouspyynnön muutosten vuoksi muutoksia ei voida korjata muutoin kuin keskeyttämällä hankinta ja käynnistämällä kokonaan uusi tarjouskilpailu.
Oikeuskäytännössä on vakiintuneesti todettu, että hankintamenettelyn keskeyttäminen ei edellytä vakavien tai poikkeuksellisten seikkojen olemassaoloa.
Kotimaisessa oikeuskäytännössä hankintamenettelyn keskeyttämisen hyväksyttäväksi syyksi on katsottu hankinnan kohteen tai hankinnan tarpeen muuttuminen hankintamenettelyn aikana
(KHO: 1997:124, KHO 15.04.1999 taltio 770, KHO:2004:29, MAO:193/04, MAO:240/06, MAO:76/07, MAO:320/07, MAO:259/09, MAO:209/17, MAO:254/17, MAO:325/17, MAO:206/19, MAO:269/19, MAO:69/20, MAO:293/20, MAO:321/20, MAO:501/20).
Kotimaisessa oikeuskäytännössä hankintamenettelyn keskeyttämisen hyväksyttäväksi syyksi on katsottu muun ohella lisäksi hankintayksikön rahoitustilanne
ks. KHO 22.3.2006 taltio 671, MAO:86/05, MAO:64/05, MAO:545/17, MAO:475/18, MAO:582/18, MAO:479/19, MAO:531/20.
Edellä mainitun mukaisesti Länsi-Uudenmaan hyvinvointialue toteaa, että peruste keskeyttämiselle on todellinen ja perusteltu eikä keskeyttäminen ole tarjoajia syrjivä.